**ԱՄՓՈՓԱԹԵՐԹ**

**ՀՀ բարձր տեխնոլոգիական արդյունաբերության նախարարության իրավասության ներքո գտնվող ոլորտներում շահագրգիռ քաղաքացիական հասարակության կազմակերպությունների հետ ՄԺԾԾ նախագծի (ներառյալ՝ ՀՀ 2025 թվականի պետական բյուջեի) մշակման աշխատանքների շրջանակներում բյուջետային հայտերի շուրջ կատարված քննարկումների արդյունքների վերաբերյալ**

|  |  |
| --- | --- |
| **«Հայաստանի օպերատորների միություն» հասարակական կազմակերպություն** | **29.03.2024թ** |
| **N 69.03/24** |
| Ի պատասխան Ձեր 22.03.2024թ. թիվ 04/11.1/2736-2204 գրության՝ ՀՀ բարձր տեխնոլոգիական արդյունաբերության նախարարության 2025-2027 թվականների միջնաժամկետ ծախսային ծրագրի և 2025 թվականի բյուջետային ֆինանսավորման կապի և հեռահաղորդակցության ոլորտի հայտի վերաբերյալ հայտնում ենք, որ «Հայաստանի օպերատորների միություն» ՀԿ, ողջունում է ծրագրում նշված ոլորտի բարելավման ուղղված աշխատանքները և հայտնում, որ դիտարկումներ չկան: | Ընդունվել է: |
| **«Հայաստանի օպերատորների միություն» ՀԿ, «Ինժեներական ասոցիացիա» ՀԿ, «Տեղեկատվական և հաղորդակցության տեխնոլոգիաների գործատուների միություն» ՀԿ, «Առաջատար տեխնոլոգիաների ձեռնարկությունների միություն» ՀԿ, ԱՄՆ ՄԶԳ «Տնտեսական հիմքեր՝ հանուն դիմակայուն Հայաստանի»** | **18.03.2024թ. առցանց ձևաչափով քննարկում** |
| Հաշվի առնելով չինական շուկայում առկա հնարավորությունները և փոխադարձ հետաքրքրվածությունը՝դիտարկել Չինաստանում ոլորտային ցուցահանդեսների ներառումը վարչության 2025-2027 թվականների ծրագրերում։ | Առաջարկն ընդունվել է։ Նախարարության համապատասխան ստորաբաժանման կողմից ուսումնասիրվում են Չինաստանում կազմակերպվող ոլորտային ցուցահանդեսները՝ դրանք 2025 թվականի միջոցառումների ցանկում ներառելու նպատակով։ |
| Նկատի ունենալով հայրենական ոլորտային ընկերությունների հնդկական շուկայով հետաքրքրվածությունը, ինչպես նաև հնդկական շուկայում դիրքավորվելու ռազմավարական նշանակությունը Հայաստանի Հանրապետության և մասնավորապես բարձր տեխնոլոգիական ոլորտի համար՝ դիտարկել Հնդկաստանի հետ գործարար կապերի խորացման հնարավորությունները: | Առաջարկն ընդունվել է։  Նախարարության համապատասխան ստորաբաժանման կողմից ուսումնասիրվում են ինչպես Հնդկաստանում անցկացվող ցուցահանդեսները, այնպես էլ գործարար կապերի հաստատմանը նպաստող այլ միջոցառումներ: |
| Ոլորտային միությունների ներկայացուցիչներն առաջարկեցին հարցում իրականացնել իրենց ընկերությունների շրջանում՝ գնահատելու ընկերությունների կողմից թիրախավորված միջոցառումները և ըստ այդմ էլ՝ տեղերոշելու համապատասխան շուկաները, որտեղ հայկական ոլորտային ընկերությունները կկարողանան ձևավորել միջազգային համագործակցությունների շրջանակ և բարձր արդյունավետությամբ իրականացնել պրոդուկտների և ծառայությունների վաճառք: | Առաջարկն ընդունվել է։  Արդյունքների մասին լրացուցիչ կտեղեկացվի: |
| Ապահովելու համար ՀՀ բարձր տեխնոլոգիական արդյունաբերության նախարարության և ոլորտային միությունների միջև արագ կապը՝ առաջարկվեց ստեղծել տելեգրամյան տեղեկատվական խումբ, որտեղ կտեղադրվեն ինչպես նախարարության, այնպես էլ ոլորտային միությունների կողմից իրականացվող միջոցառումները՝ ըստ պատկանելիության տեղեկացնելու նպատակով: | Առաջարկն ընդունվել է։ |
| **«Հայաստանի տեղեկատվական համակարգերի գործակալություն» հիմնադրամ** | **քննարկում 11.03.2024թ.** |
| Քննարկվել է թվայնացման վարչության 2025-2027թթ. բյուջետային հայտը՝ «Թվային փոխակերպման գործընթացի իրականացում»:  Մանրամասն ուսումնասիրվել է հայտի նպատակը, նկարագրությունը, արդյունքային ցուցանիշները, ակնկալվող արդյունքները, սպասվող օգուտները:  Թվային փոխակերպման նախագծերի միասնականության ապահովման տեսանկյունից կարևորվել է ֆինանսավորման կենտրոնացումը:  Կարևորվել է թվային փոխակերպման նախաձեռնությունների ֆինանսավորման ձևաչափի իրավական հիմքերի ստեղծումը՝ կարգի մշակումը:  Նախաձեռնությունների ֆինանսավորման տեսանկյունից կարևոր է առաջնահերթ դիտարկել դրանց համապատասխանությունը Հայաստանի թվային ճարտարապետությանը: | Ընդունվել է։ |
| **«Հայաստանի օպերատորների միություն» ՀԿ, «Ինժեներական ասոցիացիա» ՀԿ, «Տեղեկատվական և հաղորդակցության տեխնոլոգիաների գործատուների միություն» ՀԿ, «Առաջատար տեխնոլոգիաների ձեռնարկությունների միություն» ՀԿ, «Հայաստանի ազգային պոլիտեխնիկական համալսարան» հիմնադրամ, «Դատա Արտ» ՍՊԸ, «Ինստիգեյթ Ռոբոտիկս» ՓԲԸ, «Դիջիթեյն» ՍՊԸ, «Սոլիտոն» ՍՊԸ** | **18.03.2024թ. առցանց ձևաչափով քննարկում** |
| «Մասնագետների պատրաստման բարձրագույն ուսումնական հաստատություններ-մասնավոր հատված համագործակցություն» ծրագրի բյուջետային հայտի քննարկում: | Դիտողություններ և առաջարկություններ կազմակերպություններից չեն ստացվել: |